Document ID: /roh_data/filtered/Billingualer_Corpus_interleaved-de-rm.jsonl.gz/781

This is a text translated from German to Rumantsch Grischun.
UNO-Jahr des Wassers 2003

Schlüsselrolle des Wassers in Graubünden

Im UNO-Jahr des Wassers 2003 soll an die vielfache Bedeutung des Wassers erinnert werden. Einmal dient es zur Nutzung als Wasserkraft und daraus als Einnahmequelle für die Kraftwerke, die Gemeinden und den Kanton. Es lässt sich vermarkten als Mineralwasser, im Heil- und Erlebnisbad, als Wellness-Angebot. Es stärkt die Grundwasservorkommen und dient daraus als Trinkwasserlieferant. Es stellt aber auch latent eine Gefahr dar und zwingt zu Hochwasserschutzmassnahmen. Und es muss geschützt und rein gehalten werden, um den Wassertieren als Lebensraum zu dienen.

Unsere geografische Lage zum Wasser ist sehr komfortabel. Der berühmte Regentropfen auf dem Lunghin endet je nach Wind entweder über die Julia und den Rhein in der Nordsee, über den Inn und die Donau im Schwarzen Meer oder über die Maira und den Po im Mittelmeer. Wir müssen auch deshalb Sorge zum Wasser tragen, weil wir dieses unverschmutzt den unterliegenden Menschen weitergeben wollen.

Vielzahl und Vielfalt der Aktivitäten

Dieser Bedeutung soll im UNO-Jahr des Wassers 2003 gedacht werden. Und zwar sollen eine möglichst grosse Anzahl und Vielfalt an Ereignissen, heute sagt man Events, am Wasser durch lokale Träger organisiert werden. Schulklassen werden einen Tag am Wasser, im Einsatz für das Wasser oder kreativ über das Wasser nachdenkend, verbringen. An der Higa werden die Partner Bündner Elektrizitätswerke, Gebäudeversicherung Graubünden (GVA), Industrielle Betriebe Chur (IBC) als Trinkwasserlieferant sowie das Amt für Natur und Umwelt die vielfältige Bedeutung des Wassers an einer Sonderschau darstellen.

Der Einsatz der Schulen für das Wassers ist besonders wichtig. Deshalb haben alle Lehrer persönlich von Regierungsrat Lardi die Ermunterung erhalten, einen Tag in diesem Jahr mit der Schulklasse dem Wasser zu widmen. Dies kann sein in Form einer Exkursion, eines Fotowettbewerbs, oder sogar mit einem Theater zum Thema Wasser geschehen. Nach dem Motto "tue Gutes und berichte darüber" werden die Schulklassen darüber berichten. Die besten Aktionen werden ausgezeichnet.

Alle machen mit

Ganz besonders erfreulich ist, festzustellen wie viele Ereignisse zum UNO-Wasserjahr durch Partnerorganisationen in diesem Jahr durchgeführt werden. So konnte ein Veranstaltungskalender zusammengestellt, welcher etwa 50 Events umfasst. Wahrscheinlich sind noch mehr geplant, oder werden jetzt noch angeregt. Die Homepage unter www.afu.gr.ch erlaubt es, dauernd neue Events aufzunehmen und damit einen aktualisierten Veranstaltungskalender anzubieten. Beeindruckend ist auch die Vielfalt der Partner, gehören dazu doch die Umweltorganisationen, andere Amtsstellen der Verwaltung, die Regionalorganisationen, Pro Rätia und Pro Grigioni Italiano, aber auch Mineralquellen, Energieunternehmen, ARAs und andere.

Auch soll die Kultur am Wasser nicht zu kurz kommen. Wenn in erster Priorität der Schutz des Wassers speziell gefördert werden soll, liegt es doch auch im Interesse des Kantons, wenn unternehmerisch Tätige mit Wasser als Produkt erfolgreich sind. Erfolgreich sein bedeutet ja, dem Kunden eine Freude machen, sei es mit prickelndem Mineralwasser, mit Wellness-Angeboten oder nur mit der Freude, im Bündner Heil- oder Naturwasser zu baden.

Diese viele Partner und Aktionen unterstreichen, wie gross die Bedeutung des Wassers für unseren Kanton nun einmal ist, und, dass das UNO-Wasserjahr an Graubünden nicht ohne Spuren hinterlassen zu haben, vorbeigehen wird.

Gremium: Amt für Natur und Umwelt

Quelle: dt Amt für Natur und Umwelt

Data: 21.03.2003

Onn internaziunal da l'aua 2003 proclamà da l'ONU

La rolla impurtanta da l'aua en il chantun Grischun

Durant l'onn internaziunal da l'aua 2003 proclamà da l'ONU duai vegnir regurdà a la grond'impurtanza da l'aua. Per l'ina vegn ella duvrada sco forza idraulica ed uschia sco funtauna da gudogn per las ovras electricas, las vischnancas ed il chantun. Ella sa lascha commerzialisar sco aua minerala, sco bogn da cura e d'eveniment, sco purschida da wellness. Ella rinforza il giaschament d'aua sutterrana e furnescha londerora l'aua da baiver. Ella munta però er in privel latent e sforza a mesiras cunter auazuns. Ed ella sto vegnir protegida e mantegnida netta per servir als animals da l'aua sco biotop.

Nossa situaziun geografica areguard l'aua è fitg confortabla. Il famus gut da plievgia sin il Lunghin va a finir tut tenor il vent u via la Gelgia ed il Rain en il Mar dal nord, u via l'En ed il Danubi en il Mar nair u via la Maira ed il Po en il Mar mediterran.Nus stuvain er avair quità da l'aua, perquai che nus la vulain dar vinavant nunsmerdada als umans che vivan en regiuns sut nossa.

Activitads variadas e numerusas

A questa muntada duai vegnir patratgà a l'onn internaziunal da l'aua 2003 proclamà da l'ONU. Ed i duain vegnir organisads da purtaders locals in grond dumber ed ina gronda varietad d'eveniments, ozendi dian ins events, sper l'aua. Classas da scola vegnan a passentar in di sper l'aua u en acziun per l'aua u reflectar a moda creativa davart l'aua. A la Higa vegnan a preschentar ad ina exposiziun speziala la federaziun da las ovras electricas dal Grischun, l'institut d'assicuranza d'edifizis (IAE), ils manaschis industrials Cuira (MIC) sco furnitur d'aua da baiver sco er l'uffizi per la natira e la cuntrada sco partenaris l'impurtanza multifara da l'aua.

L'engaschament da las scolas per l'aua è spezialmain impurtant. Perquai èn tut las persunas d'instrucziun vegnidas animadas dal cusseglier guvernativ Claudio Lardi da deditgar cun lur classas in di da quest onn a l'aua. Quai po esser sco excursiun, sco concurrenza da fotografar u schizunt sco teater davart la tematica da l'aua. Segund il motto "fa insatge bun e rapporta da quai" vegnan las classas a rapportar da lur activitads. Las meglieras acziuns vegnan premiadas.

Tuts sa participeschan

Igl è ordvart allegraivel da constatar quants eveniments per l'onn internaziunal da l'aua proclamà da l'ONU che vegnan organisads quest onn d'organisaziuns partenarias. Uschia ha pudì vegnir cumponì in chalender d'occurrenzas che cumpiglia var 50 events. Pli probabel èn planisadas u vegnan anc incitadas ussa dapli. La pagina d'internet sut www.afu.gr.ch permetta d'acceptar trasora novs events e da porscher uschia in chalender d'occurrenzas actualisà. Impressiunant è er la varietad dals partenaris, tutgan tar els tuttina las organisaziuns da l'ambient, auters uffizis da l'administraziun, las organisaziuns regiunalas, la Pro Rätia e la Pro Grigioni Italiano sco er funtaunas d'aua minerala, fatschentas d'energia, sereneras ed auters.

Er la cultura sper l'aua na duai betg vegnir a la curta. Sch'i duai vegnir promovida en emprima prioritad spezialmain la protecziun da l'aua, alura èsi bain er en l'interess dal chantun, sche persunas han success cun lur lavur cun aua sco product. Avair success signifitga bain da far in plaschair a la clientella, saja quai cun aua minerala briclanta, cun ina purschida da wellness u mo cun il plaschair da prender in bogn en l'aua da cura u natirala dal Grischun.

Questa quantitad da partenaris e da purschidas suttastritga quant gronda che l'impurtanza da l'aua è insumma per noss chantun e che l'onn da l'aua proclamà da la ONU na passa betg sper il Grischun vi senza laschar fastizs.

Gremi: uffizi per la natira e la cuntrada

Funtauna: rg uffizi per la natira e la cuntrada

Data: 21.03.2003